Sekolah Menengah Kebangsaan Tuanku Abdul Rahman, Selangor

Sejarah

Sekolah ini yang diasaskan oleh En.Baktiar Singh pada awalnya adalah sebuah sekolah Inggeris swasta  dengan nama Batu Arang English School pada tahun 1930-an.  Operasi sekolah ini diuruskan oleh Syarikat Perlombongan Arang Batu pada tahun 1942, Kemudiannya, sekolah ini diambil alih oleh pemerintah Jepun dan menyerahkannya kepada Syarikat Malayan Colleries Limited  (MCL) untuk dikendalikan pada tahun 1945.  Pada tahun 1959, aktiviti perlombongan arang batu telah ditutup.  Kesan dari penutupan itu, kerajaan telah mengambil alih pengurusan sekolah  dengan nama  Sekolah Rendah/Menengah Jenis Kebangsaan Inggeris . 
Sekolah ini dirasmikan oleh Menteri Besar Selangor, Dato’ Abu Bakar Baginda pada tahun 1961.  Mulai tahun 1966, bangunan sekolah menengah  dan rendah diasingkan dan sembilan buah bilik darjah kemudianya dibina lagi pada tahun 1968 untuk menempatkan pertambahan bilangan pelajar yang semakin meningkat pada ketika itu.  Bangunan tersebut kemudianya  dirasmikan oleh Menteri Pelajaran, En. Khir Johari  pada 22 Februari 1969 dengan nama baru iaitu Sekolah Menengah Tuanku Abdul Rahman.
Pada tahun 1983, kelas tingkatan 4 dibuka dan peperiksaan Sijil Pelajaran Malaysia (SPM) yang pertama telah diadakan pada tahun 1985.  Blok konkrit tambahan telah dibina pada tahun 1989 hingga 1991.  Pada tahun 2001, sekolah buat kali yang pertama telah menerima Anugerah Cemerlang Pejabat Pelajaran Daerah Gombak  bagi pencapaian cemerlang dalam keputusan PMR dan SPM bagi tahun 2000.  SMKTAR juga telah berjaya  mencatatkan kecemerlangan pencapaian peratusan keseluruhan PMR pada tahun 2007 dengan  peratusan sebanyak 63.3%.  Pada tahun yang sama juga SMKTAR telah menerima penghargaan dari Jabatan Pelajaran Negeri Selangor (JPS) bagi kategori Lonjakan Saujana.

Pencapaian

Pada tahun 1983, kelas tingkatan 4 dibuka dan peperiksaan Sijil Pelajaran Malaysia (SPM) yang pertama telah diadakan pada tahun 1985. Blok konkrit tambahan telah dibina pada tahun 1989 hingga 1991. Pada tahun 2001, sekolah buat kali yang pertama telah menerima Anugerah Cemerlang Pejabat Pelajaran Daerah Gombak bagi pencapaian cemerlang dalam keputusan PMR dan SPM bagi tahun 2000. SMKTAR juga telah berjaya mencatatkan kecemerlangan pencapaian peratusan keseluruhan PMR pada tahun 2007 dengan peratusan sebanyak 63.3%. Pada tahun yang sama juga SMKTAR telah menerima penghargaan dari Jabatan Pelajaran Negeri Selangor (JPS) bagi kategori Lonjakan Saujana.

Falsalfah Sekolah

Melahirkan suasana pembelajaran yang sempurna kearah perkembangan potensi insan yang menyeluruh dan bersepadu dari segi jasmani,emosi,rohani dan intelek (JERI)  berlandaskan ketuhanan. Usaha ini mewujudkan masyarakat penyayang kearah pendidikan cemerlang tanpa sebarang kecacatan dalam segala bidang seterusnya mengamalkan ilmu untuk kebaikan sejagat

Warga SMK Tuanku Abd Rahman berazam untuk :

· Memastikan prestasi akademik  meningkat
· Melibatkan semua pelajar dalam aktiviti ko-kurikulum
· Memupuk akhlak dan sahsiah terpuji
· Melaksanakan pengurusan cekap&telus
· Mewujudkan persekitaran kondusif

Lagu Sekolah

Sekolah Menengah Tuanku Abdul Rahman
Bersemangat Waja
Tekad Putera Puterinya
Menuntut Ilmu untuk masa hadapan
Sehaluan seiring dengan wawasannya (2X)
(Rangkap diulang sebanyak 2 kali)